cyanic-selkie/wikianc huggingface dataset:
2007-2008 թվականների ֆինանսական ճգնաժամ
Կապիտալիզմի համակարգային ճգնաժամ
Ռոբերտ Ռայխը տնտեսական անկումը պայմանավորեց աշխատավարձերի լճացումով Միացյալ Նահանգներում, մասնավորապես այն ամենօրյա աշխատողների, ովքեր կազմում են աշխատուժի 80%-ը։ Այս լճացումը բնակչությանը ստիպեց պարտք վերցնել՝ կյանքի ծախսերը հոգալու համար ։
Տնտեսագետներ Աիլսա Մաքքեյը և Մարգուն Բյորնհոլտը պնդում են, որ ֆինանսական ճգնաժամը և դրան արձագանքելը բացահայտեցին գաղափարների ճգնաժամ հիմնական տնտեսագիտության մեջ և տնտեսագիտության մասնագիտության շրջանակներում և կոչ են անում վերափոխել և՛ տնտեսությունը, և՛ տնտեսական տեսությունը, և՛ տնտեսագիտության մասնագիտությունը ։
Սխալ բանկային մոդել. վարկային միությունների կայունություն
Աշխատանքի միջազգային կազմակերպության զեկույցում եզրակացություն է արվել, որ համագործակցային բանկային հաստատություններն ավելի քիչ հավանական են ձախողվելու, քան իրենց մրցակիցները ճգնաժամի պայմաններում։ Համագործակցային բանկային հատվածն ուներ եվրոպական բանկային հատվածի շուկայի 20% մասնաբաժինը, բայց 2007 թվականի երրորդ եռամսյակի և 2011 թվականի առաջին եռամսյակի միջեւ ընկած ժամանակահատվածում գրանցված բոլոր իջեցումների և վնասների միայն 7%-ն էր կազմում ։ 2008 թվականին ԱՄՆ-ում առևտրային բանկերի ձախողումների տոկոսադրույքը գրեթե եռակի էր, քան վարկային միությունները, և գրեթե հինգ անգամ գերազանցող վարկային միության տոկոսադրույքը 2010 թվականին ։ Վարկային միությունները մեծացրել են փոքր և միջին բիզնեսի վարկավորումը, մինչդեռ այդ բիզնեսի ընդհանուր վարկավորումը նվազել է ։
Ծանոթագրություններ
Կատեգորիա:Տնտեսագիտություն Կատեգորիա:Մակրոտնտեսագիտություն Կատեգորիա:Ռիսկերի կառավարում Կատեգորիա:Տնտեսական ճգնաժամեր Կատեգորիա:Տնտեսական խնդիրներ Կատեգորիա:Ռիսկեր
(9927) Տյուտչև
(9927) Տյուտչև (Tyutchev), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 3-ին Լյուդմիլա Կարաչկինայի կողմից Նաուչնիում ։
Միջին հեռավորությունը Արեգակից կազմում է 2,215548 ա. մ., առավելագույնը մոտենում է 1,6742 ա. մ. հեռավորության վրա և հեռանում 2,7569 ա. մ. ։ Արեգակի շուրջ մեկ ամբողջական պտույտ է կատարում 1204,54 երկրային օրվա ընթացքում, իր ուղեծրով շարժվելով միջինում 0,29887 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,03° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Լյուդմիլա Կարաչկինայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վերին Ակեթ
Վերին Ակեթ (ზემო აკეთი՝ զեմո ակեթի), գյուղ Վրաստանում։ Գտնվում է Գուրիայի մարզի Լանչխութի շրջանում։
Դիրք
Գյուղը գտնվում է ծովի մակարդակից 240 մետր բարձրության վրա։ Շրջկենտրոն Լանչխութից հեռու է 9 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 267 մարդ, մեծամասնությունը՝ վրացիներ։
Տրանսպորտ
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Լանչխութի շրջան
Կոնստանտին Պաֆֆենհոլց
Կոնստանտին Նիկոլաևիչ Պաֆֆենհոլց (Константин Николаевич Паффенгольц, (17), 1893, գյուղ Ալբինեց, Բեսարաբիա - սեպտեմբերի 24, 1983, Լենինգրադ ), խորհրդային երկրաբան, երկրաբանական գիտությունների դոկտոր, ՀԽՍՀ ԳԱ ակադեմիկոս (1943), ՀԽՍՀ, Ադրբեջանական ԽՍՀ (1963) և Վրացական ԽՍՀ (1973) գիտությունների վաստակավոր գործիչ (1963)։ Ազգությամբ՝ գերմանացի ։
Կրթություն
Կոնստանտին Պաֆֆենգոլցը ծնվել է Մոլդավիայի ԽՍՀ-ի Ալբանեց գյուղում։ Ավարտել է Պետերբուրգի լեռնային ինստիտուտը (1920)։ 1919 թվականից աշխատել է Համառուսաստանյան երկրաբանական կոմիտեում (1939 թվականից՝ Համամիութենական երկրաբանական ԳՀԻ), 1945-1952 թվականներին՝ Երևանի համալսարանի պրոֆեսոր։ 1959 թվականից աշխատել է ՀԽՍՀ ԳԱ Երկրաբանական գիտությունների ինստիտուտում ։
Աշխատություններ
Պաֆֆենհոլցի աշխատությունները նվիրված են Կովկասի երկրաբանության ամենատարբեր պրոբլեմներին՝ շերտագրությանը, տեկտոնիկային, մագմատիզմին, հրաբխականությանը, սեյսմոլոգիային, հիդրոերկրաբանությանը, քարտեզահանմանը, օգտակար հանածոներին։ Պաֆֆենհոլցի աշխատություններում տրվում է Հայաստանի տեղը ալպիական ծալքավոր գոտում, արվում են ռեգիոնալ կարգի համեմատություններ Հայաստանի և Կովկասի կից մասերի, ինչպես նաև Երկրի Միջերկրածովյան գոտու կառուցվածքում գտնվող երկրների հետ։
Պաֆֆենհոլցը բազմաթիվ քարտեզների հեղինակ է։ Նրա Կովկասի երկրաբանական քարտեզը, որպես երկրաբանական քարտեզագրության եզակի նմուշ, ցուցադրվել է Մեքսիկայում (1966) 20-րդ միջազգային երկրաբանական կոնգրեսում։ ԽՍՀՄ պետական մրցանակի դափնեկիր է (1950) ։
Արտաքին հղումներ
Կատեգորիա:Խորհրդային երկրաբաններ‎ Կատեգորիա:Երկրաբանա-հանքաբանական գիտությունների դոկտորներ Կատեգորիա:ՀԽՍՀ գիտության վաստակավոր գործիչներ Կատեգորիա:Ադրբեջանական ԽՍՀ գիտության վաստակավոր գործիչներ Կատեգորիա:Վրացական ԽՍՀ գիտության վաստակավոր գործիչներ
Թռչուններ քաղաքի վրա
«Թռչունները քաղաքի վրա» («Птицы над городом»), խորհրդային մանկական դրամա, որը նկարահանվել է 1974 թվականին ռեժիսոր Սերգեյ Նիկոնենկոյի կողմից ։
Սյուժե
Ֆիլմը պատմում է 5-րդ դասարանի պիոներների մասին, որոնք մակուլատուրայի հավաքման ժամանակ թղթերի կույտի մեջ գտել են պատերազմի մասին «Հարձակում» (ռուս․՝ «Атака») պատմվածքների մեքենագիր ժողովածու։ Հետաքրքրվելով ժողովածուի վերնագրով՝ տղաներից մեկը այն տանում է տուն։ Կարդալուց հետո նա ժողովածուն տալիս է իր ընկերների, և, ի վերջո, նրանք իմանում են, որ հեղինակը իրենց հարևանն է` պատերազմի մասնակից Ալեքսանդր Բուկինը։ Նա պայքարում է անտառների պահպանության համար, իսկ ազատ ժամանակ գրում է Հայրենական մեծ պատերազմի մասին։ Այնուհետև նա տղաներին պատմում է այն, ինչ չի գրվել իր ժողովածուներում։
Փառատոն
«Թռչունները քաղաքի վրա» ֆիլմը ցուցադրվել է Մոսկվայի կինոփառատոնում 2011 թվականի հունիսի 27-ին ։
Արտաքին հղումներ
Կատեգորիա:Խորհրդային սև-սպիտակ ֆիլմեր Կատեգորիա:1974 ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր դպրոցի մասին Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Խորհրդային դրամա ֆիլմեր
Կոժիմ (քաղաքատիպ ավան)
Կոժիմ (Кожым), քաղաքատիպ ավան Ռուսաստանի Կոմիի հանրապետության Ինտա քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Կոմիի հանրապետության Ինտա քաղաքային օկրուգի բնակավայրեր
Բիրմինգհեմ
Բիրմինգհեմը, նաև Բիրմինգեմ (Birmingham, տեղական արտահայտությունը ), քաղաք է Մեծ Բրիտանիայի կենտրոնական մասում,Անգլիայի Ուեսթ Միդլենդս կոմսությունում։
Քաղաքը համարվում է Ուեսթ Միդլանդս կոմսության կենտրոնը և երկրորդ քաղաքն է իր բնակչության մեծությունով Մեծ Բրիտանիայում (Լոնդոնից հետո)։ Բնակչությունը կազմում է 1 028 700 մարդ(2009 թ-ի մարդահամարի տվյալներով)։
Բնակչություն
Առաջին հիշատակությունը Բերմինգհեմի տարածքում վերաբերում է 1166 թվականին ։
XVI դարում Բերմինգեմը դառնում է մետաղական արտադրանքի խոշոր կենտրոն։ XVIII դարում քաղաքը դառնում է Մեծ Բրիտանիայի արդյունաբերության միջուկը, և նրա բնակչությունը աճում է մինչև 70 հազար մարդ, 17-րդ դարի 15 հազար բնակչությունից ։ Ամբողջ աշխարհում հայտնի են գիտնականներ և ինժեներներ՝ Վիլյամ Մյորդոկը, Մետյու Բոլտոնը, Ջեյմս Ուատը, Ջոզեֆ Պրիստլլին, Ջոն Բասկերվիլը ապրել և աշխատել են Բիրմինգհեմում ։ Անգլիական 17-րդ դարի բուրժուական հեղափոխությանը աջակցում է խորհրդարանը։ 1830 թվականին քաղաքում ստեղծվում է բուրժուական կազմակերպություն (այսպես կոչված բիրմինգհեմյան քաղաքական միություն), որը կարևոր դեր է խաղում 1832 թվականի խորհրդարանական բարեփոխումների համար պայքարում։ 1839 թվականին Բիրմինգհեմում նիստ է գումարել չարտիստական կոնվենտը։ 1839 թվականի հուլիսին Բիրմինգհեմի բուրժուազիան ոստիկանների և զորքերի հետ աշխատավորների բախումներ էր հրահրել;
20-րդ դարի սկզբից քաղաքում տեղի է ունենում ռազմական գործարանների արագ աճ։ Երկրորդ Համաշխարհային պատերազմի տարիներին Բիրմինգհեմը զգալի ավերածությունների է ենթարկվում գերմանական ավիացիայի հարձակումների արդյունքում;
1974 թվականի վարչական բարեփոխումից ի վեր ժամանակակից սահմաններում, որի ընթացքում Բիրմինգհեմ քաղաք-կոմսությունը վերակազմավորվել է Մետրոպոլ կոմսության շրջանի, այդ նույն ժամանակ միացվել է քաղաքը (Սատոն Կոլդֆիլդը)։
Աշխարհագրություն
Քաղաքը գտնվում է Բիրմինգհեմ սարահարթի վրա։ Կազմում է Արևմտյան Միդլանդի միջուկը։ Զբաղեցնում է 267 կմ քառ. տարածք և հյուսիս-արևելքում սահմանակից է Ուորքշիրի արարողակարգային վարչությանը, հարավ-արևելքում՝ Սոլիհալին, հարավում՝ Վուստերշիրի արարողակարգային վարչությանը, հյուսիս-արևմուտքում՝ Դադլիի թաղամասերին։
Բնակչություն
2011 թվականի մարդահամարի տվյալներով՝ Բիրմինգհեմում բնակվել է 1 074 300 մարդ։ Բնակչության միջին խտության դեպքում՝ 4011,6 մարդ։ Դրանցից 22,8 տոկոսը կազմել են երեխաները (մինչև 15 տարեկան), աշխատունակ տարիքի անձի 62,4 տոկոսը (16-ից մինչև 64 տարեկան) և տարեց տարիքի անձի 14,8 տոկոսը (65 տարեկանից բարձր)։
"Բնակչության թվաքանակի դինամիկան ըստ տարիների''
Էթնիկ կազմ
Հիմնական էթնիկ խմբերը, համաձայն 2011 թվականի մարդահամարի (էթնիկ խմբերի դասակարգումը ներկայացված է Մեծ Բրիտանիայի ազգային վիճակագրական ծառայության (ONS)):
Տնտեսություն
Բիրմինգհեմը արդյունաբերական քաղաք է։ Զարգացած է սննդի, մետալուրգիական, մեքենաշինական (այդ թվում' էլեկտրատեխնիկական) արդյունաբերությունը։
Բիրմինգհեմի ոսկերչական արվեստը լայնորեն հայտնի և տարածված է ամբողջ աշխարհում։ Քաղաքում հաճախ անցկացվում են ոսկերչական ցուցահանդեսներ։
Քաղաքականություն
Բիրմինգհեմը կառավարվում է քաղաքային խորհրդի կողմից, որը բաղկացած է 40 ընտրատարածքներում ընտրված 120 պատգամավորներից։ Վերջին ընտրությունների արդյունքում խորհրդում 45 տեղ է զբաղեցնում Մեծ Բրիտանիայի Պահպանողական կուսակցությունում ։
Կրթություն
Բիրմինգհեմը Մեծ Բրիտանիայի և Եվրոպայի գիտական կենտրոններից է։ Քաղաքում կան 5 համալսարաններ և մի քանի համալսարանային քոլեջներ։ Բիրմենգեմյան համալսարանը երկրի ամենախոշոր ու հայտնի համալսարաններից մեկն է ։ Բիրմինգհեմը հռչակված է նաև դպրոցական կրթությամբ։ Էդվարդ թագավորի դպրոցը ամեն տարի դպրոցների ցանկում ամենաբարձր դիրքն է գրավում իր հեղինակությամբ ։ Թագավոր Էդվարդի դպրոցը լավագույն կանացի դպրոցն է Անգլիայում։
Տրանսպորտ
Բիրմինգհեմը խոշոր տրանսպորտային համակարգ, տրանսպորտային հանգույցններ և ավտոմոբիլային, երկաթուղային և գետային տրանսպորտ ունի ։ Քաղաքի միջով անցնում են M5, M6, M40, M42 ավտոմայրուղիները։ Այստեղ գտնվում է Մեծ Բրիտանիայի ամենահայտնի տրանսպորտային հանգույցը՝ Գրավելլի Հիլը ։ M6 մայրուղին (Բրոմֆորդի վիադուկ) անցնում է քաղաքի միջով, որը ամենաերկար կամուրջն է Մեծ Բրիտանիայի և Իռլանդիայի Միացյալ Թագավորությունում (5,6 ։ Երկաթուղային կայարան Birmingham New Street - ում ; также является хабом дальнемагистральной железнодорожной компании CrossCountry  :
Քաղաքի կենտրոնից 10 կմ հարավ-արևմուտք գտնվում է Բերմինգեմի միջազգային օդանավակայանը՝ բեռնվածությամբ յոթերորդը Մեծ Բրիտանիայում ։
Ճաարտարապետություն
Քաղաքում են գտնվում 1710-1725 թվականներին կառուցված Անգլիկան Սուրբ Ֆիլիպի տաճարը։
Բիրմինգհեմի թանգարանն ու իր արվեստի պատկերասրահը բացվել են 1885 թվականին։ Դրանք գտնվում են քաղաքի կենտրոնում, շենքը պսակված է Բիգ Բեն բարձր ժամացույցի աշտարակով։
Նաև Բիրմինգհեմում կան Տրանսպորտային թանգարան և Ստորջրյա աշխարհի թանգարաններ։ Բիրմինգհեմի ոսկերչական թանգարանը քաղաքի հատուկ տեսարժան վայրերից մեկն է , կառուցվել է 1846 թվականին։ 1980-ականներին որոշում է կայացվում այն քանդել, և մի քանի տարածքներ նույնիսկ ոչնչացվում են, բայց շինարարության համար ոտքի են կանգնում տեղի բնակիչները և կամավոր արվեստագետները, ովքեր վերականգնում են ճանապարհահատվածը՝ այն վերածելով հասարակական հանգստի վայրի ։
Ֆուտբոլ
Ակումբներ։
Գոլովինո (քաղաքատիպ ավան, Ուկրաինա)
Գոլովինո (Головине), քաղաքատիպ ավան Ուկրաինայի Ժիտոմիրի մարզի Չեռնյախովսկի շրջանում։
2001 թվականի տվյալներով Գոլովինո քաղաքատիպ ավանում բնակվում էր 1 969 մարդ։ Բնակավայրը զբաղեցնում է 1,96 կմ² տարածք։ Բնակչության խտությունը կազմում էր 1004,59 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռնյախովսկի շրջանի բնակավայրեր Կատեգորիա:Ուկրաինայի քաղաքատիպ ավաններ
Ալեքսանդրովո-Մարկովո
Ալեքսանդրովո-Մարկովո (Александрово-Марково), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նոսովսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի խուտորներ
Եժակովկա (գյուղ, Պոլտավայի շրջան)
Եժակովկա (Їжаківка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Եժակովկա գյուղում բնակվում էր 22 մարդ։
Կամելոտ
Կամելոտ (Camelot), Արթուր արքայի լեգենդար ասպետական դղյակը, որտեղ գտնվում էր նրա Կլոր սեղանը։ Այստեղ էին հավաքվում ասպետները, և այստեղ էր նա անցկացրել իր կյանքի մեծ մասը։ Ճշգրիտ գտնվելու վայրն անհայտ է։
Ավստրալիական կռունկ
Ավստրալիական կռունկ, կռունկների ընտանիքին պատկանող խոշոր թռչուն, որը վարում է նստակյաց կենսակերպ։ Հանդիպում է Ավստրալիայում և Նոր Գվինեայում։ Հնդկական կռունկի հետ արտաքին նմանության պատճառով թռչնաբանները երկար ժամանակ նրան առանձին տեսակ չեն համարել։ Այս կռունկի տարածվածությունը բավարար չափով ուսումնասիրված չէ, այդ պատճառով նրա թվաքանակը մնում է թռչնաբանների ուսումնասիրության առարկա և կարող է կազմել 20-ից մինչև 100 հազար առանձնյակ։
Կամելոտ
Ստուգաբանություն
Անվան ծագումը դեռ որոշված ​​չէ։ Արթուրյան ցիկլի միջնադարյան ֆրանսիական վեպում անունն ունի շատ տարբեր ուղղագրություններ, այդ թվում՝ Camaalot, Camalot, Chamalot, Camehelot, Camaaloth, Caamalot, Camahaloth, Camaelot, Kamaalot, Kamaaloth, Kaamalot, Kamahaloth, Kameloth, Kamaelot, Kamelot, Kaamelot, Cameloth, Camelot, ինչպես նաև Gamalaot :
Ավստրալիական կռունկ
Նկարագրություն
Խոշոր թռչուններ են՝ մոտ 161 սմ հասակով, 180 սմ թևերի բացվածքով և 6 կգ քաշով։ Արտաքնապես հիշեցնում են հնդկական կռունկներին, սակայն, ի տարբերություն նրանց, մի փոքր մուգ են և փոքր։ Դեմքը, այտերը և կոկորդային հատվածը ունեն մարջանագույն և կարմիր երանգներ։ Գագաթի փետուրները բացակայում են, իսկ մաշկը գունավորված է կանաչ և մոխրագույն երանգներով։ Աչքերը կամ նարնջագույն են կամ դեղնանարնջագույն։ Կտուցը բավականին երկար է և մոխրագույն։ Մարմնի փետուրները կապտամոխրագույն են, բացառությամբ թևերի թափափետուրների, որոնց առաջին շերտը սև է, իսկ երկրորդը՝ մոխրագույն։ Երկրորդ շարքի թափափետուրները խիստ երկարացված են և ծածկում են պոչը՝ առաջացնելով երկայնափեշի նման մի բան։ Ոտքերը երկար են և սև։
Կամելոտ
Ստուգաբանություն
Հայտնի արվեստաբան Էռնստ Բրյուգերը ենթադրել է, որ «Կամելոտ» անունը խեղաթյուրված թարգմանություն է Ուելսի «Կամլանդ» անունից՝ Արթուրի վերջին ճակատամարտի վայրը, որը հայտնի է որպես Կամլանի ճակատամարտ։
Ավստրալիական կռունկ
Նկարագրություն
Սեռական դիմորֆիզմը (արուների և էգերի տարբերությունը) արտահայտված չէ, թեպետ արուները փոքր-ինչ ավելի խոշոր են, քան էգերը։ Երիտասարդ թռչունների գլուխը ամբողջովին ծածկված է կարմիր կամ գորշ փետուրներով։ Նրանց աչքերը շագանակագույն են, և միայն 2-3 տարի անց նարնջագույն գույն են ստանում։
Կամելոտ
Ստուգաբանություն
Ամերիկացի գիտնական Ռոջեր Շերման Լումիսը, միջնադարյան և, մասնավորապես, Արթուրյան գրականության ամենահեղինակավոր մասնագետներից մեկը, կարծում էր, որ անունը գալիս է «Կավալոն» բառից, ինչը, ենթադրաբար, «Ավալոն»-ի խեղաթյուրված տարբերակն էր։ Բացի այդ, նա առաջ քաշեց մեկ այլ ենթադրություն, որ Կավալոնը/Կամելոտը լեգենդներում կարող էր դառնալ Արթուրի թագավորության մայրաքաղաքը՝ Արթուրի նստավայրին ավանդաբար վերագրվող մեկ այլ՝ Կառլիոնի (կամ, ուելսերեն՝ Caer Lleon) հետ շփոթելու արդյունքում ։
Մի շարք հետազոտողներ ենթադրում էին, որ անունը առաջացել է Ռոմանո-բրիտանական Կամուլոդուն տեղանունից։ Ջոն Մորիսը՝ անգլիացի պատմաբան, որը մասնագիտանում էր Հռոմեական կայսրության և ենթահռոմեական Բրիտանիայի պատմության ուսումնասիրության մեջ, իր «Արթուրի դարաշրջան. Բրիտանական կղզիների պատմություն 350-ից 650 թվականներ» գրքում («Արթուրի դարաշրջան. Բրիտանական կղզիների պատմությունը 350-ից մինչև 650 թվականները») նաև ենթադրում էր, որ «Կամելոտ» անունը ծագել է բրիտանական լեգենդներում, հավանաբար «ոսկե դարաշրջանի»ազդեցության տակ՝ Հռոմի իշխանության ներքո խաղաղության և բարգավաճման դարաշրջանում, և, հավանաբար վերաբերում է Հռոմեական կայսրության ժամանակաշրջանում Բրիտանիայի հին մայրաքաղաք Կամուլոդունին ։
Ավստրալիական կռունկ
Տարածում
XIX դարի վերջում ավստրալիական կռունկի մեկ առանձնյակ պատահաբար հայտնաբերվել է Յակուտսկի տարածքում, սակայն թե ինչպես է նա այնտեղ հայտնվել, թռչնաբանների համար մինչև այսօր գաղտնիք է։ Ներկայումս այդ նմուշը պահվում է Մոսկվայի պետական համալսարանի կենդանաբանական թանգարանում ։
Կամելոտ
Ստուգաբանություն
Ըստ լեգենդի՝ Կամելոտը ղեկավարում էր Բրիտանիան, Իռլանդիան և Բրետանին (Ֆրանսիա)՝ նախքան սաքսոնական նվաճումը։ Կամելոտում Արթուրը ստեղծեց փայլուն արքունիք, որը գրավեց Եվրոպայի ամենահայտնի ասպետներին, որոնք դարձան Կլոր սեղանի ասպետները։ Կամելոտը Սուրբ Գրաալի որոնման մեկնակետն էր։ Արթուր թագավորի մասին ամենահին պատմություններում չեն անվանում Կամելոտը այդ անունով։ Կամելոտի մասին առաջին անգամ հիշատակվում է տասներկուերորդ դարում Քրիտեն դե Տրուայի (ֆր.՝ Chrétien de Troyes) «Լանսելոտ» (ֆր.՝ Lancelot) վեպում։ 1929 թվականին պատմաբան Ուրբան Հոլմսը պնդում է, որ Քրիտեն դե Տրուան ծանոթ է Պլինիոս Ավագի «Բնական պատմությանը» հետ, որտեղ հիշատակվում է Կամուլոդունը ։ Բայց այս դեպքում անհասկանալի է մնում, թե ինչու դե Տրուան որոշեց իր վեպում այլ անուն օգտագործել։ Եթե ​​հաշվի առնենք դե Տրուայի հայտնի հակումը՝ նոր գեղարվեստական ​​պատմություններ և հերոսներ ստեղծելու հարցում՝ «Կամելոտ» անունը կարող է նաև ամբողջովին հորինված լինել ։
Ավստրալիական կռունկ
Բազմացում
Ավստրալիայի հյուսիսում բազմացման շրջանը հիմնականում կապված է անձրևային սեզոնի հետ և սկսվում է նոյեմբեր-դեկտեմբեր ամիսներին, երբ լճերում և ճահճացած տարածքներում ջրի մակարդակը բարձրանում է։ Մայրցամաքի հարավային շրջաններում բազմացումը կապված չէ որոշակի կլիմայական պայմանների հետ։ Նախքան բազմացման շրջանը կռունկները ցրվում են՝ ընտրելով համապատասխան տեղ ապագա բնավորման համար։ Ինչպես և կռունկների մյուս տեսակները, ավստրալիական կռունկի էգերը և արուները նշում են իրենց տարածքը առանձնահատուկ երգեցողությամբ, որը սովորաբար արձակվում է ետ գցած գլխով և բարդ ու երկարատև մեղեդային հնչյունների շարք է։  Ընդ որում, արուն միշտ տարածում է թևերը, իսկ էգը դրանք պահում է ծալված։ Բացի այդ, գործընթացը ուղեկցվում է արուներին և էգերին բնորոշ պարերով, որոնք իրենց մեջ ներառում են ցատկեր, թևերի թրխկոցներ՝ ճյուղեր վեր նետելով և խոնարհումներով։ Չնայած պարերը ամենից շատ կապված են սիրատածման հետ, համարվում է, որ դրանք կռունկների վարքագծի սովորական դրսևորում են և կարող են ագրեսիայի, լարվածության թուլացման կամ ամուսնական կապի ուժեղացման ժամանակ հանգստացնող գործոնի դեր խաղալ։
Կամելոտ
Գտնվելու վայրը
Տարբեր հեղինակներ տարբեր ժամանակներում Կամելոտը տեղադրել են տարբեր վայրերում։ Սըր Թոմաս Մելորին (ֆր.՝ Sir Thomas Malory) «Արթուրի մահը» ֆիլմում (ֆր.՝ Le Morte D'arthur, 15-րդ դար) դղյակը տեղադրել է Վինչեսթերում։ Ջենիեֆր Մոնմութը (անգլ.՝ Geoffrey Monmouth) իր «Բրիտանիայի արքաների պատմություն»-ում (մոտ 1136) նույնացնում է Կամելոտը Ուելսի Կառլեոն ամրոցի հետ (անգլ.՝ Caerleon):
Ավստրալիական կռունկ
Բազմացում
Բույնը մեծ է՝ մինչև 1,5 մետր տրամագծով, կառուցվում է կնյունի ցողուններից, եղեգներից և այլ բույսերից կազմված խիտ բուսականությամբ ճահճացած տեղանքներում։ Բույնը վերևում փոքր խորությամբ մի կույտ է։ Հյուսիսում ձվադրումը տևում է հունվարից մինչև մարտ ամիսները և հիմնականում թռչունը դնում է բաց շագանակագույն բծերով նուրբ մաշկագույն 2 ձու, որոնք ունեն 9,1×6,3 սանտիմետր չափսեր և 198,6 գրամ քաշ ։ Ինկուբացիոն շրջանը տևում է 28-31 օր։ Երկու ծնողական առանձնյակներն էլ թուխս են նստում, թեպետ ժամանակի մեծ մասը բնում անցկացնում է էգը։ Տարածքի պահպանման հիմնական գործառույթը կատարում է արուն։ Ձվից դուրս եկած ճտերը սկսում են թռչել մոտ 100 օր անց։
Սնունդ
Ավստրալիացի կռունկներն ամենակեր են՝ սնվում են ինչպես բուսական, այնպես էլ կենդանական սննդով։ Չորային սեզոնի հիմնական սնունդը չինական ջրային ընկույզն է ("Eleocharis dulcis")։ Բացի այդ, նրանք սնվում են այլ ջրային բույսերի արմատներով, հացահատիկներով, միջատներով, կակղամորթերով, խեցգետիններով և գորտերով։
Արտաքին հղումներ
Կատեգորիա:Կռունկներ Կատեգորիա:Կռունկանմաններ Կատեգորիա:Չվտանգված տեսակներ
Ամերիկանկա (գյուղ, Նախոդկա քաղաքային օկրուգ)
Ամերիկանկա (Американка), գյուղ Ռուսաստանի Պրիմորիեի երկրամասի Նախոդկա քաղաքային օկրուգի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Նախոդկա քաղաքային օկրուգի բնակավայրեր Կատեգորիա:1907 թվականին հիմնադրված բնակավայրեր
Կամելոտ
Գտնվելու վայրը
Մեկ այլ հնարավոր վայր կարող է լինել հին Կամուլոդունը։ Ներկայումս այնտեղ է գտնվում Կոլչեստր քաղաքը։
Բրիտանացի պատմաբան Քրիստոֆեր Գիդլոուի (անգլ.՝ Christopher Gidlow) հետազոտության համաձայն, այն կարող էր տեղակայված լինել Անգլիայի արևմուտքում՝ Չեշիր կոմսության Չեստեր քաղաքի ամֆիթատրոնում  ։
Արտաքին հղումներ
Կատեգորիա:Դիցաբանական վայրեր Կատեգորիա:Խորհրդավոր իրադարձություններ Կատեգորիա:Ֆրանսիական գրականություն Կատեգորիա:Ժողովրդական բանահյուսություն Կատեգորիա:Գրական կերպարներ Կատեգորիա:Բրիտանական գրականություն Կատեգորիա:Անգլերեն ֆիլմեր Կատեգորիա:Եվրոպական դիցաբանություն Կատեգորիա:Առասպելական երկրներ Կատեգորիա:Հորինված աշխարհագրություն Կատեգորիա:Կելտական դիցաբանություն Կատեգորիա:Հորինված բնակավայրեր Կատեգորիա:Միջնադարյան Անգլիա Կատեգորիա:Նախկին մայրաքաղաքներ
Ռիչարդ Բաքմինսթեր Ֆուլլեր
Ռիչարդ Բաքմինսթեր Ֆուլլեր (Richard Buckminster Fuller, ), ամերիկացի ճարտարապետ, դիզայներ, ինժեներ, գյուտարար, փիլիսոփա, մաթեմատիկոս, գրող, բանաստեղծ։
Այս փորձառության ընթացքում Ֆուլլերը գրել է 28 գիրք` ստեղծելով այնպիսի եզրույթներ,ինչպիսիք են «Երկիր» տիեզերանավ, էֆեմերիզացիա, սիներգետիկա։ Նա մեծ թվով գյուտերի հեղինակ է, որոնք հիմնականում առնչվում են դիզայնին ու ճարտարապետությանը։ Դրանցից առավել հայտնի է գեոդեզական գմբեթը, որը ուղիղ ամրաններից մետաղյա ցանցաթաղանթ է։
Կյանքի վերջին տարիներին իր գաղափարների շուրջ տասնամյակների աշխատանքից հետո Ֆուլլերը հասարակական լայն ճանաչում է ձեռք բերել։ Նա ճամփորդել է ողջ աշխարհում, ելույթ ունեցել դասախոսություններով, ստացել գիտական բազմաթիվ պատվավոր կոչումներ։ Նրա հայտնագործություններից շատերը, սակայն, ադպես էլ զանգվածային արտադրության չեն հասել, իսկ գիտնականն ինքը բազմաթիվ քննադատությունների է ենթարկվել տարբեր բնագավառներում, որոնց վրա փորձել է թողնել իր ազդեցությունը (օրինակ` ճարտարապետություն), կամ էլ մերժվել է որպես անհույս ուտոպիստ։ Ֆուլլերի հետևորդները, սակայն, պնդում են, որ նրա գաղափարները դեռևս չեն արժանացել այն վերաբերմունքին, որոնց արժանի են։
Կենսագրություն
Ֆուլլերը ծնվել է 1895 թվականի հուլիսի 12-ին Միլթոնում (Մասսաչուսեթս, ԱՄՆ)։ Նրա ծնողները եղել են Ռիչարդ Բաքմինսթեր Ֆուլլերը և Քերոլայն Ուոլքոթ Էնդրյուսը։ Ֆուլլերների ընտանիքից դուրս են եկել Նոր Անգլիայի (ԱՄՆ-ի հյուսիսարևելյան նահանգներ) նշանավոր հակակոմֆորմիստներ։ Բաքմինսթեր Ֆուլլերի հայրը մահացել է, երբ տղան եղել է 12 տարեկան։ Իր մանկությունը Ֆուլլերն անց է կացրել Մեն նահանգի ափից ոչ հեռու կղզու ֆերմայում, ուր մանկուց դրսևորվել են դիազայներական, տարբեր իրեր ստեղծելու հակումները։ Նա հաճախ է իրեր պատրաստել անտառից բերված նյութերով, երբեմն էլ ստեղծել է ինքնատիպ գործիքներ։ Օրինակ` նա փորձարկումներ է կատարել մկանային ուժով աշխատող ոչ մեծ նավակների մշակման գործում։ Տարիներ անց նա նշել է, որ այդ փորձը իր մեջ ոչ միայն հետաքրքրություն է առաջացրել դիզայնի հանդեպ, այլ սովորություն է ձևավորել ամբողջովին տեղեկանալ այն նյութերի հատկություններին, որոնք փորձել է հետագայում կիրառել իր ամենահավակնոտ նախագծերում։
Ֆուլլերին ուղարկել են Միլթոնի ակադեմիա, ինչից հետո 1913 թվականին նա սովորել է Հարվարդի համալսարանում, որտեղից նրան երկու անգամ հեռացրել են։ Առաջին անգամ դա եղել է այն պատճառով, որ Ֆուլլերը ծախսել է ողջ գումարը` զվարճանալով պարի խմբի անդամների հետ, իսկ երկրորդ անգամ` «անպատասխանատվության ու հետաքրքրության բացակայության» պատճառով։
Հարվարդի քննաշրջանների միջև եղած ժամանակահատվածում Ֆուլլերը աշխատել է Կանադայում որպես տեքստիլ ֆաբրիկայի մեխանիկ, իսկ հետո օրվա մեջ 12 ժամ աշխատել է մսի վերամշակման արտադրամասում։ Նա ամուսնացել է 1917 թվականին, իսկ Առաջին համաշխարհային պատերազմի ժամանակ ծառայել է ԱՄՆ-ի օդուժում, որտեղ եղել է կապավոր, հրատարակումների խմբագիր, փրկարարական նավակի ղեկավար։ Զորացրվելուց հետո նա որոշ ժամանակ աշխատել է մսի փաթեթավորման ոլորտում, որտեղ դրսևորել է իր ղեկավարման փորձը։ 1920-ական թվականների սկզբին նա խորթ հոր հետ նա մշակել է թեթև քաշ ունեցող, հրդեհակայուն տների համակարգ, որոնց արտադրությունը, սակայն, հաջողություն չի ունեցել։
1927 թվականին 32 տարեկան հասակում, լինելով սնանկ և գործազուրկ և ապրելով Չիկագոյի էժան թաղամասում, Ֆուլլերը կորցրել է սիրելի աղջկան` Ալեքսանդրային, ով ձմռանը հիվանդացել էր թոքախտով։ Նա իրեն մեղավոր է համարել կատարվածի համար, ինչի պատճառով վիշտը փորձել է խեղդել ալկոհոլի մեջ` հասնելով ինքնասպանության եզրին։ Վերջին պահին նա որոշել է դրա փոխարեն փորձեր անել, թե ինչպես կարող է «մեկ անհատը բարի գործեր կատարել ողջ մարդկության համար»։
Ֆուլլերը պաշտոն է ստանում Հյուսիսային Կարոլինայի ոչ մեծ քոլեջներից մեկում։ Պրոֆեսորների ու ուսանողների աջակցությամբ նա սկսում է աշխատել մի նախագծի շուրջ, որը հետագայում նրան ճանաչում է բերել` հեղափոխություն կատարելով ինժեներիայի բնագավառում. դա գեոդեզական գմբեթն էր։ Կիրառելով պարզ տետրաեդրի տեսքով թեթև պլաստիկ` նա ստեղծել է փոքր գմբեթներ (եռանկյուն բուրգեր)։ Նա նախագծել է առաջին շենքը, որը գրեթե առանց սահմանափակման կարող էր դիմանալ այդ ծանրությանը։ ԱՄՆ-ի կառավարությունը գնահատեց գյուտի կարևորությունը և Ֆուլլերին վարձեց բանակի համար փոքր գմբեթների պատրաստման գործում։ Մի քանի տարի անց ամբողջ աշխարհում արդեն հաշվվում էին այդպիսի մի քանի հազար գմբեթներ։
Ֆուլլերի նախագծեր
1942 թվականին Ֆուլլերը մշակել է երկրագնդի պրոյեկցիայի նոր տարբերակ, որը բաղկացած էր վեց ուղղանկյուններից և ութ եռանկյուններից։ Այն գլոբուսի համեմատ մի շարք առավելություններ ուներ։
1947 թվականից Ֆուլլերը մշակել է գեոդեզական գմբեթը, որը տետրաեդրներից բաղկացած կիսագունդ էր։ Այս գմբեթը Բաքմինսթեր Ֆուլլերին միջազգային ճանաչում է բերել։ 1959 թվականին Մոսկվայում Ամերիկյան ազգային ցուցահանդեսի ժամանակ կառուցվել է «ոսկե գմբեթը», իսկ 1967 թվականին Մոնրեալի միջազգային ցուցահանդեսում ԱՄՆ-ի տաղավարն ունեցել է այսպիսի գմբեթ։ 1959-1970 թվականներին Ֆուլլերը դասավանդել է Հարավային Իլինոյսի համալսարանի Արվեստի ու դիզայնի դպրոցում։ 1965 թվականին նա բացել է Գիտական դիզայնի միջազգային տասնամյակը Փարիզում Ճարտարապետների միջազգային միության հանդիպման ժամանակ։ Տասնամյակը նրա բառերով նվիրված էր լինելու «գիտության սկզբունքների կիրառմանը և մարդկության խնդիրների լուծմանը»։
Ֆուլլերը հավատում էր, որ մարդկային հասարակությունը շուտով պետք է հենվի վերականգնվող էներգիայի աղբյուրների վրա, ինչպիսիք են արևային ու քամու էներգիան։ Նա հույս ուներ, որ կհաստատվի «համընդհանուր կրթության ու մարդկության ապահովության» դարաշրջանը։ Տեղեկությունը Ֆուլերը դիտարկում էր «բացասական էնտրոպիա»։
Ներդրում
Ֆուլլերը ստացել է ամերիկյան 25 արտոնագիր, գիտական պատվավոր բազմաթիվ կոչումներ։ Եղել է ճարտարապետության, դիզայնի, ինժեներիայի, գեղարվեստի ու գրականության ամերիկյան ու միջազգային 47 մրցույթների դափնեկիր։ 1970 թվականի հունվարի 16-ին Ֆուլլերը Ճարտարապետների ամերիկյան ինստիտուտի ոսկե մեդալ է ստացել։
Մահ
Բաքմինսթեր Ֆուլլերը մահացել է 1983 թվականի հուլիսի 1-ին Լոս Անջելեսում 87 տարեկան հասակում։ Այդ պահին նա համարվել է դիզայնի, ճարտարապետության ու այլընտրանքային բնակարանների ոլորտների ճանաչված գուրու։ Նրա կինն այդ ժամանակ տառապել է քաղցկեղից և կոմայի մեջ է եղել։ Նրան այցելելուց հետո Ֆուլլերը բացականչել է. «Նա սեղմեց իմ ձեռքը»։ Ապա կանգնել է, նույն պահին կաթված ստացել և մեկ ժամ անց մահացել։ Ամուսնու մահից 36 ժամ անց մահացել է կինը։ Ֆուլլերը թաղված է Բոստոնի (Մասաչուսեթս) գերեզմանոցում։
Իններորդ երկինք
«Իններորդ երկինքը» (Cloud nine) Ֆուլլերի առաջարկած օդային կացարաններն են։ Նա ենթադրում էր, որ այսպիսի կացարաններ կարելի է պատրաստել գեոդեզական հսկայական գնդերի տեսքով, որոնց կարելի է պահել տաքացրած օդի շնորհիվ։ Գեոդեզական գունդը մեծանալուն զուգընթաց դառնում է ավելի ամուր, քանի որ լարումը տարածվում է ամբողջ մակերևույթով։ Տեսականորեն դա թույլ է տալիս պատրաստել հսկայական չափերի գնդեր։
Գնդի չափերի մեծացմանը զուգընթաց մեծանում է նրա տարածության ծավալը (քառակուսու օրենք), ոչ թե զանգվածը։ Ֆուլլերը կարծում էր, որ մեկ մղոն լայնությամբ գեոդեզական գնդի զանգվածը աննշան կլինի նրանում պարունակվող օդի համեմատությամբ։ Նա ենթադրում էր, որ եթե նույնիսկ նմանատիպ գնդի ներսի օդը շրջակա օդի համեմատ տաքացվի մեկ աստիճանով, ապա գունդը կարող է թռչել։ Նա հաշվարկել էր, որ այդպիսի գունդը զգալի զանգված կարող է բարձրացնել, ինչը թույլ կտար կառուցելու թռչող փոքր քաղաքներ` մի քանի հազար բնակչությամբ։ Նման «իններորդ երկինքները» կարող էին ամրակայված լինել կամ ազատ թռչել, եթե տեղափոխվելու անհրաժեշտություն առաջանար` կլիմայական կամ այլ հանգամանքներով պայմանավորված։
Արտաքին հղումներ
Կատեգորիա:Ամերիկացի ճարտարապետներ Կատեգորիա:20-րդ դարի ճարտարապետներ Կատեգորիա:Ամերիկացի գյուտարարներ Կատեգորիա:Առաջին համաշխարհային պատերազմի մասնակիցներ Կատեգորիա:20-րդ դարի բանաստեղծներ Կատեգորիա:Ամերիկացի հումանիստներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի ճարտարագետներ Կատեգորիա:Ամերիկացի դիզայներներ Կատեգորիա:Ամերիկացի փիլիսոփաներ Կատեգորիա:Ամերիկացի բանաստեղծներ Կատեգորիա:Ամերիկացի գրողներ Կատեգորիա:Ամերիկացի մաթեմատիկոսներ Կատեգորիա:Ամերիկացի գիտնականներ Կատեգորիա:Ֆուտուրոլոգներ
Հունգարերեն
Հունգարերեն (magyar nyelv ), ուգրո-ֆիննական լեզուների ընտանիքի անդամ։ Հունգարերեն խոսում է աշխարհում 14.5 միլիոն մարդ։
Տարածվածություն
2011 թվականի գնահատականներով՝ Հունգարիայում հունգարերեն խոսում է 9 896 333 մարդ (բնակչության 99.6%-ը)։ 2.2 միլիոն խոսող կան այն տարածքներում, որոնք եղել են Հունգարական թագավորության մաս։ Դրանցից ամենամեծ խումբն ապրում է ներկայիս Ռումինիայի արևմտյան կեսում գտնվող Տրանսիլվանիայում, որտեղ ապրում է մոտավորապես 1.25 միլիոն հունգարացի։ Կան նաև խոշոր հունգարական համայնքներ Սլովակիայում, Սերբիայում (Վոյվոդինա) և Ուկրաինայում (Կարպատներ)։
Միացյալ Նահանգներում հունգարերեն խոսողների համայնքը հաշվվում է 100․000 մարդ։
Կարգավիճակ
Հունգարերենը պաշտոնական լեզու է Հունգարիայում, շրջանային լեզու Սլովենիայում, Վոյեվոդինայում։ Ըստ աշխարհի լեզուների դասակարգման հունգարերենը 66-րդն է։
Արտաքին հղումներ
Կատեգորիա:Ուրալական լեզուներ Կատեգորիա:Ֆիննաուգրական լեզուներ Կատեգորիա:Հունգարերեն Կատեգորիա:Հունգարիայի լեզուներ
Լյուքսեմբուրգի ֆուտբոլի առաջնություն 1976-1977
Լյուքսեմբուրգի ֆուտբոլի առաջնություն 1976-1977, Լյուքսեմբուրգի 63-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։
Արտաքին հղումներ
Կատեգորիա:Լյուքսեմբուրգի ֆուտբոլի առաջնություն
Սիբիլլա Ալերամո
Սիբիլլա Ալերամո (Sibilla Aleramo, ), իտալացի գրող և ֆեմինիստ, Վիարեջո մրցանակի դափնեկիր։ Առավել հայտնի է 19-րդ դարի վերջին իտալացի կնոջ կյանքի մասին իր ինքնակենսագրական աշխատանքով։
Կենսագրություն
Սիբիլլա Ալերամոն ծնվել է Ալեսանդրիա գավառում և ի ծնե՝ Ռինա Ֆաչչո (Rina Faccio): 16 տարեկանում նա ստիպված էր հեռանալ դպրոցից և ամուսնանալ մի տղամարդու հետ, որը բռնաբարել էր նրան ։ 1901 թվականին Ալերամոն որոշում կայացրեց լքել ամուսնուն և իր որդուն և տեղափոխվել Հռոմ, ինչը հետագայում նկարագրեց իր գրքում։ Հռոմում նա գտնվում էր քաղաքական և գեղարվեստական միջավայրում, գրելով ֆեմինիստական և հոմոսեքսուալ թեմաներով աշխատություններ։ Ալերամոն մասնակցություն էր ունենում Հռոմի շրջանում ժողովրդական դպրոցների ստեղծմանը։ Նամակագրական կապ ուներ Մ. Գորկու և Մ. Ֆ. Ադրեևայի, որոնց հետ նա ծանոթացել էր 1912 թվականին Սորրենտոյում։ Ծանոթ էր Վյաչեսլավ Իվանովի հետ։ Մտերիմ էր բժիշկ, գրող և թարգմանիչ Օլգա Սինյորելլի (Ռասնեվիչ) (Olga Signorelli) հետ։ 1908 թվականին կանանց հերթական հավաքներից մեկի ժամանակ Ալերամոն հանդիպեց Կորդուլա Լինա Պոլետտիին և նրանց լեսբիական կապը, որը տևեց մեկ տարի, հիմք հանդիսացավ Ալերամոյի «Անցում» ( Il passaggio) նոր վեպի համար։ Ալերամոյի և Պոլետտի անձնական նամակագրությունն ավելի ուշ հետաքրքրության առարկա դարձավ հետազոտողների համար, քանի որ երկուսն էլ անկանխակալ կարծիք էին արտահայտում հոմոսեքսուալ հարաբերությունների մասին։ Ավելի ուշ նա "Իտալիա-ԽՍՀՄ" կազմակերպության ակտիվ անդամ էր։ 1952 թվականին այցելեց ԽՍՀՄ։
Արդյունքում Սիբիլլա Ալերամոն դարձավ ամենաականավոր իտալացի ֆեմինիստուհիներից մեկը։ Տարեց հասակում նա ճանապարհորդում էր Եվրոպայում, Երկրորդ Համաշխարհային պատերազմից հետո դարձավ Իտալիայի կոմունիստական կուսակցության անդամ։ Վախճանվեց 83 տարեկան հասակում՝ Հռոմում՝ երկարատև հիվանդությունից հետո։
Արտաքին հղումներ
Կատեգորիա:Իտալացի կին գրողներ Կատեգորիա:Իտալացի ֆեմինիստներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի կին գրողներ Կատեգորիա:Սոցիալիստ ֆեմինիստներ Կատեգորիա:Լեսբուհի գրողներ Կատեգորիա:Իտալացի բանաստեղծուհիներ Կատեգորիա:Իտալացի կին վիպասաններ
Ուրզենզոլեն
Ուրզենզոլեն (Ursensollen), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 3758 մարդ (ըստ 2010 թվականի դեկտեմբերի 31-ի) ։ Տարածքը 72,91 կմ² է։ Պաշտոնական կոդ՝ 09 3 71 154։
Ծանոթագրություններ
Կատեգորիա:Գերմանիայի քաղաքներ
Սիան
Սիան, քաղաք Չինաստանի հյուսիս-արևմուտքում՝ Գուանժոն հարթավայրում ։ Սիանը ունի շատ հին պատմություն։ Այն հիմնադրվել է ավելի քան 3100 տարի առաջ և երկրի՝ 13 դինաստիաների կառավարման ժամանակ, եղել է Չինաստանի մայրաքաղաքը ։
Ծանոթագրություններ
Կատեգորիա:Չինաստանի քաղաքներ Կատեգորիա:Նախկին մայրաքաղաքներ Կատեգորիա:Մետաքսի ճանապարհի բնակավայրեր
Սթիվ Քլարկ
Սթիվեն Մեյնարդ Քլարկ (Stephen Maynard Clark, ), բրիտանացի կիթառահար և երգերի հեղինակ։ Առավելապես հայտնի է որպես բրիտանական Դեֆ Լեփարդ ( Def Leppard ) ռոք խմբի առաջատար կիթառահար և երգերի հիմնական հեղինակ ։ 2007 թվականին Classic Rock ամսագիրը նրան 11-րդ տեն է հատկացրել իր կազմած «100 Wildest Guitar Heroes» ցանկում ։ 2019 թվականին ռոք ըն՛ ռոլի փառքի սրահում բացվել է Սթիվ Քլարկին նվիրված անկյունը ։
Կենսագրություն
Ընտանիքը. մայրը՝ Բերիլ (Beryl), հայրը՝ Բարրի (Barrie), կրտսեր եղբայրները՝ Քրիս (Chris) և Քեվին (Kevin)։
Ընտանեկան կարգավիճակը՝ ամուսնացած չի եղել։ Նրա հարսնացու Լորելեյ Շելլիստին (Lorelei Shellist) կարելի է տեսնել "Behind The Music" ֆիլմում, ինչպես նաև "Armageddon It" երգի հոլովակում։ Ավելի ուշ, 2000 թվականին, նա Def Leppard խմբից հարցազրույց վերցրեց համերգաշրջանի ընթացքում՝ ամսագրի համար։ 2009 թվականին նա հրատարակեց "Runaway Runaway" գիրքը, որտեղ նա մանրամասն պատմում է իր ու Սթիվի հարաբերությունների և իր՝ մոդելի գործունեության մասին։
Կրթությունը. Wisewood Comprehensive School, Sheffield, England։ Դպրոցական տարիներին սովորել է կիթառ նվագել։
Մամուլ. Առաջինը Def Leppard-ի անդամներից, ում մասին գրեցին մամուլում։ 1972-ի հուլիսին նրա մասին գրեցին Sheffield Star թերթում։
Առաջին խմբերը. նվագել է Electric Chicken և էլի մի քանի տեղական խմբերում՝ դպրոցում և քոլեջում սովորելու տարիներին։
Երաժշտական ազդեցությունը. Ջիմմի Փեյջ, (Լեդ Զեփելին), Jimmy Page (Led Zeppelin)։
Սթիվը հեղինակն էր խմբի վաղ շրջանի երգերում սոլո-կիթառի լավագույն կատարումների, բացի 1983-ին թողարկված "Pyromania" ալբոմի։ Նա գրել է "Photograph", "Stagefright" и "Rock! Rock! (Till You Drop)" երգերի խոսքերը, ինչպես նաև հեղինակել է 'Switch 625' գործիքային ստեղծագործությունը՝ "High n' Dry" ալբոմից. Սթիվը նաև յոթ երգի համահեղինակ էր, որոնց պատրաստման աշխատանքներն ավարտվեցին արդեն նրա մահից հետո և ընդգրկվեցին "Adrenilize" ալբոմի մեջ։ Այդ ալբոմի երգերում բոլոր այն հատվածները, որ պետք է Սթիվը նվագեր, կատարեց Ֆիլ Քոլենը և նվիրվեցին Սթիվի հիշատակին։
S.M.C. Ֆիլ Քոլենը գրել է կարճ գործիքային երգ՝ իբրև օրորոցային իր որդի Ռորիի համար, որը հետագայում նա նվիրեց Սթիվին։ Այդ երգը "Two Steps Behind" սինգլի հետ թողաչկվեց Անգլիայում 1993 թվականին։ Այդ երգն արդեն ամբողջ խմբի կազմով կատարվեց 1992-ին, համաշխարհային համերգաշրջանի սկզբում (Անգլիայում, Իռլանդիայում, եվրոպական այլ երկրներում, Ավստրալիայում և Նոր Զելանդիայում)։
Վերջին համերգը. Սթիվի վերջին բեմելը եղավ 1988 հոկտեմբերի 27-ին՝ Վաշինգտոնում (ԱՄՆ)։ Դա "Hysteria" ալբոմի երգերով համերգաշրջանի վերջին համերգն էր։
Վերջին հրապարակային հանդիպումը Անգլիայում. 1989-ի փետրվարի 16-ին, երբ Rocket երգը հաղթեց The Pop’s London մրցույթում։ Նույն շաբաթ կայացավ Brit Awards արարողությունը, որի ժամանակ նվագեց խումբը։
Վերջին հրապարակային հանդիպումը. MTV Awards-ի ընթացքում Լոս Անջելեսում, կայացած 1989 թվականի սեպտեմբերի 6-ին։ Կատարված լուսանկարները բեմին և կուլիսների հետևում եղան Սթիվի վերջին լուսանկարները Def Leppard խմբի հետ։
Մահվան մանրամասները. Սթիվը մահացել է քնի մեջ Չելսիում, ( Լոնդոն )։ Նա ապրում էր իր ընկերուհու՝ Ջեննի Դինի հետ (Janie Dean), ով նրան մահացած գտավ հյուրանոցում, այն բանից հետո, երբ նա թունդ հարբել էր նախօրեին։ Նրա բնակարանը The Front Page բարի դիմաց էր, որ այսօր կոչվում է The Pig’s Ear։ Անհրաժեշտ է բառացիորեն 30 վայրկյան՝ իր տան դռնից դիմացի մայթը հասնելու համար։ Դիահերձումից պարզվել է, որ նա մահացել է կոդեինի և մորֆիի խառնուրդից, ինչը անհամատեղելի է ալկոհոլի հետ։ Իսկ ալկոհոլը երեք անգամ ավել է եղել, քան թույլ է տրվում Անգլիայում։ Ինքնասպանության ապացույցներ չհայտնաբերվեցին։ Սթիվ Քլարկը թաղվեց Շեֆիլդի Wisewood գերեզմանատանը, ոչ հեռու ծնողների տնից։
Արտաքին հղումներ
Կատեգորիա:1960 ծնունդներ Կատեգորիա:1991 մահեր Կատեգորիա:Ապրիլի 23 ծնունդներ Կատեգորիա:Հունվարի 8 մահեր Կատեգորիա:Լոնդոն քաղաքում մահացածներ Կատեգորիա:Անգլիացի կիթառահարներ Կատեգորիա:Հևի մետալ երաժիշտներ Կատեգորիա:Անգլիացի կոմպոզիտորներ Կատեգորիա:Բրիտանացի ռոք երաժիշտներ Կատեգորիա:Հարդ ռոք երաժիշտներ
Յուլեյիե (գյուղ, Կոիգի շրջան)
Յուլեյիե (Ülejõe), գյուղ Էստոնիայի Յարվամաա նահանգի Կոիգի շրջանում։
2011 թվականի տվյալներով գյուղում բնակվում էր 7 մարդ։
Արտաքին հղումներ
Կատեգորիա:Էստոնիայի Յարվամաա նահանգի Կոիգի շրջանի բնակավայրեր Կատեգորիա:Էստոնիայի գյուղեր
Ռասմուս
«The Rasmus», ֆիննական ռոք-խումբ՝ ձևավորված 1994 թվականին Հելսինկիում,երբ խմբի անդամները դեռևս սովորում էին դպրոցում։ Խումբը ձևավորել են Յուլիոնեն Լաուրին (վոկալիստ), Էէրօ Հեյնոնենոմը (բասիստ), Պաուլի Ռանտասալամին (կիթառահար) և Յարնո Լախտին (հարվածային)։ Լախտին խմբում էր մինչև 1995 թվականը, որին փոխարինեց Յաննե Հեյսկանենը։ Հեյսկանենը դուրս եկավ խմբից 1998 թվականին, որին փոխարինեց Ակի Խակալան։
Մինչև չորրորդ ստուդիական ալբոմը խումբը կոչվում էր Rasmus,իսկ հետո վերանվանվեց The Rasmus, որպեսզի չհամընկնի շվեդ DJ Գարդել Ռասմուսի անվան հետ։ Խմբին մեծ համբավ բերեց 2003 թվականին թողարկված «Dead Letters» ալբոմը՝ «In the Shadows» սինգլով, որը մտավ համաշխարհային շատ TOP-երի մեջ։
Պատմություն
Լաուրին, Էէրոն և Պաուլին խմբի հիմնադիրներն են, որոնք ծանոթ էին դպրոցից, երբ ընդամենը 13-15 տարեկան էին։ Խմբի դեբյուտային ելույթը եղավ այն ժամանակ, երբ անդամները դեռևս սովորում էին Հելսինկիի միջնակարգ դպրոցներից մեկում։ Միջոցառումների ժամանակ նրանք հաճախ էին երգում Նիրվանաի և Մետալիկա ի երգերը։
1995 թվականի դեկտեմբերին ձայնագրում են իրենց առաջին դեմո-ալբոմը՝ «1st»-ը։ Ալբոմի շնորհիվ պայմանագիր են կնքում Warner Musicի հետ։
Արտաքին հղումներ
Կատեգորիա:1994 հիմնադրված երաժշտական խմբեր Կատեգորիա:Ֆիննական գոթիկ ռոք խմբեր
Անդրեևո-Մելենտևո
Անդրեևո-Մելենտևո (Андреево-Мелентьево), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Անդրեևո-Մալենտևսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի գյուղեր
Արշավիր Խոնդկարյան
Արշավիր Խոնդկարյան (1889, մարտի 1, Հախվերիս, Սուրմալուի գավառ - 1957, ապրիլի 15, Երևան), հայ թարգմանիչ, ԽՍՀՄ գրողների միության անդամ 1934 թվականից։ Կրել է Անվեհեր, Շեշտ, Պսպոր ծածկանունները։
Կենսագրություն
Արշավիր Խոնդկարյանը ծնվել է Սուրմալուի գավառի Հախվերիս գյուղում։ Միջնակարգ կրթություն ստացել է Իգդիրի ռուսական դպրոցում։ 1909-1915 թթ. ուսուցչություն է արել Կոշ (այժմ՝ Արագածոտնի մարզում), Մոլլա-Գյոկչա (Սուրմալուի գավառում), Մեծ Շահրիար (այժմ՝ Արմավիրի մարզում), Ճաթղռան (այժմ՝ Կոտայքի մարզի Գեղաշեն), Առաքյուլ (այժմ՝ Առաքել, Լեռնային Ղարաբաղի Հադրութի շրջան) գյուղերում։ 1915-1918 թթ. ծառայել է բանակում։ 1918-1921 թթ. որպես թարգմանիչ աշխատել է «Նոր աշխատավոր» թերթի խմբագրությունում, միաժամանակ սովորել Անդրկովկասյան համալսարանի (Թիֆլիս) պատմագրական ֆակուլտետում։ 1921-1923 թթ. եղել է ՀԽՍՀ լուսժողկոմատի գլխքաղլուսի հրահանգիչ-դասախոս, բաժնի վարիչ, 1923-1926 թթ.՝ թարգմանիչ «Խորհրդային Հայաստան» օրաթերթում, 1926-1927 թթ.՝ Արմենտայի (Արմենպրես) պատասխանատու խմբագիր, 1927-1932 թթ.՝ «Խորհրդային Հայաստան» թերթի թարգմանիչ և ոճաբան, 1932-1933 թթ.՝ «Հայկինո»-ի սցենարիստ, 1934-1938 թթ.՝ «Խորհրդային Հայաստան» թերթի բաժնի վարիչ, թարգմանիչ, 1938-1957 թթ.՝ Հայպետհրատում թարգմանիչ։ Խոնդկարյանի թարգմանությամբ «Պայքար» հանդեսի (Երևան) 1923 թվականի համար 6-10-ում տպագրվել է Ալեքսանդր Բլոկի «Տասներկուսը»։ Խոնդկարյանը գրել է «Գորշ շինել» կինոնկարի սցենարը (Ա. Դանիելյանի հեղինակակցությամբ, 1932), «Մարջան» օպերայի լիբրետոն (բեմադրվել է 1941 թվականին, Երևանի Ալ. Սպենդիարյանի անվան օպերայի և բալետի թատրոնում)։
Հայկական թատրոնների համար ռուսերենից թարգմանել է Շարերի «Սև լեռան գաղտնիքը» (1941), Դանելինի և Ռայմոնդի «Սիրելի աղջիկը» (1942), Փիրումովի «Երեք մուշկետյորը» (ըստ Դյումայի համանուն վեպի,1942), Վոլչեկի «Քաղաքապետը» (1942),«Երկրորդ ճակատագիրը» (1943), Գլադկովի և Արբուզովի «Անմահը» (1943), Սարդուի «Ֆլորա Տոսկա» (1943), Օստրովսկու «Տաղանդներ և երկրպագուներ» (1943), Գլադկովի «Դաժան ռոմանս» (1945), Սաշկովի և Դիբակի «Ինքնաթիռը ուշանում է 24 ժամով» պիեսները։ Մահացել է Երևանում ։
Արտաքին հղումներ
Կատեգորիա:Հայ թարգմանիչներ Կատեգորիա:ԽՍՀՄ գրողների միության անդամներ Կատեգորիա:Ռուսերենից հայերեն թարգմանիչներ Կատեգորիա:Գրական կեղծանուններով հայտնի հեղինակներ Կատեգորիա:Թբիլիսիի պետական համալսարանի շրջանավարտներ
Ժիսակ
Ժիսակ (Gissac), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 114 մարդ, բնակչության խտությունը` 3.68 մարդ/կմ²։ Բնակավայրը զբաղեցնում է 31.02 կմ² տարածք։
Աշխարհագրություն
Գտնվում է Փարիզ քաղաքից 560 կմ հարավ, Թուլուզ քաղաքից` 125 կմ արևելք, Ռոդեզ քաղաքից` 65 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 79 աշխատունակ (15-64 տարեկան) բնակիչ, որոնցից ակտիվ էին 61-ը, իսկ ոչ ակտիվները` 18։ Ակտիվության ցուցանիշը կազմում է 77,2 %։ 61 աշխատունակ մարդկանցից աշխատել է 59 անձ (27 տղամարդ և 32 կին)։ Գործազուրկ են եղել 2 անձ (1 տղամարդ և 1 կին)։ 18 անաշխատունակներից 7-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կոժինո (գյուղ, Արզամասկի շրջան)
Կոժինո (Кожино), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։
Ամզիբաշ
Ամզիբաշ (Амзибаш, Әмзебаш), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 545 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Հարութ Սասունյան
Կրթություն
Ստացել է միջազգային հարաբերությունների մագիստրոսի աստիճան Կոլումբիայի համալսարանում և գործարար կառավարման մագիստրոսի աստիճան Պեպերդայնի համալսարանում։
Ծանոթագրություններ
Կատեգորիա:Սիրիահայ լրագրողներ Կատեգորիա:Ամերիկահայ հասարակական գործիչներ Կատեգորիա:Ամերիկահայ լրագրողներ Կատեգորիա:Հայ տղամարդ գրողներ Կատեգորիա:Ամերիկահայ գրողներ
(2065) Սպիցեր
(2065) Սպիցեր (Spicer), աստերոիդ աստերոիդների հիմնական գոտում։ Հայտնաբերվել է 1959 թվականի սեպտեմբերի 9-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,698883 ա. մ., առավելագույնը մոտենում է 2,0697 ա. մ. հեռավորության վրա և հեռանում 3,328 ա. մ. ։ Արեգակի շուրջ մեկ ամբողջական պտույտ է կատարում 1619,48 երկրային օրվա ընթացքում, իր ուղեծրով շարժվելով միջինում 0,222294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,43° անկյուն։
Գորբուլյով (գյուղ, Չեռնյախովսկի շրջան)
Գորբուլյով (Горбулів), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1584 թվականին։
2001 թվականի տվյալներով Գորբուլյով գյուղում բնակվում էր 855 մարդ։ Բնակավայրը զբաղեցնում է 5152 կմ² տարածք։ Բնակչության խտությունը կազմում էր 165,95 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռնյախովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1584 թվականին հիմնադրված բնակավայրեր
Օնտարիոյի գեղարվեստի պատկերասրահ
Օնտարիոյի գեղարվեստի պատկերասրահ (Art Gallery of Ontario) - պատկերասրահ է Տորոնտո քաղաքում։ Հյուսիսային Ամերիկայում ամենամեծ պատկերասրահներից է։ Ունի մոտավորապես 45000մ² ցուցադրական տարածք։ Ցուցադրվում է երեք հիմնական հավաքածու՝ կանադական արվեստ, եվրոպական գեղանկար և Հենրի Մուրի քանդակները ։
Անվան պատմություն
Պատկերասրահը հիմնվել է 1900 թվականին և կրում էր «Տորոնտոյի գեղարվեստի թանգարան» անունը։ 1919 թվականին վերանվանվեց՝ «Տորոնտոյի գեղարվեստի պատկերասրահ»-ի, իսկ ներկայիս անունը ստացավ 1966 թվականին։
Հավաքածուներ
Պատկերասրահը ընդհանուր առմամբ 68000 արվեստի նմուշ ունի։ Եվրոպական արվեստը ներկայացնում են Ռեմբրանդտի, Պիտեր Բրեյգել Ավագի, Տինտորետտոյի, Ֆրանս Հալսի, Վան Գոգի, Մոնեյի, Էդգար Դեգայի, Պոլ Գոգենի, Ռենուարի և Պիկասոյի գործերը։
Անգլիացի քանդակագործ Հենրի Մուրի քանդակները առանձին բաժնում են։ Այստեղ նրա աշխարհի ամենամեծ հավաքածուն է։ Մուրի «Երկու մեծ ֆորմաները» (Two Large Forms (1966–1969)) գործը զարդարում է Օնտարիոյի գեղարվեստի պատկերասրահի հյուսիսային ճակատը։
Արտաքին հղումներ
Կատեգորիա:Կանադայի պատկերասրահներ Կատեգորիա:Ժամանակակից արվեստի թանգարաններ Կատեգորիա:Կանադայի թանգարաններ Կատեգորիա:1900 հիմնադրված թանգարաններ
Բերդևան
Բերդևան, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Ֆիլզեկ
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 6501 մարդ (ըստ 2010 թվականի դեկտեմբերի 31-ի) ։ Տարածքը 64,71 կմ² է։ Պաշտոնական կոդ՝ 09 3 71 156։
Քաղաքը ստորաբաժանվում է 35 քաղաքային շրջանի։
Արտաքին հղումներ
Կատեգորիա:Գերմանիայի քաղաքներ
Աստերոիդների ցանկ (115401-115500)
Աստերոիդների ցանկ (115301-115400) * Աստերոիդների ցանկ * Աստերոիդների ցանկ (115501-115600)
Ատամանովկա (Նեկլինովսկի շրջան)
Ատամանովկա (Атамановка), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Ֆեդերովսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի խուտորներ
Դանիայի դրոշ
Դանիայի դրոշ (Dannebrog), իրենից ներկայացնում է կարմիր գույնի ուղղանկյուն պաստառ սպիտակ հորիզոնական Սկանդինավյան խաչով, լայնքի և երկայնքի 28։37 հարաբերակցությամբ։
Դանիայի դրոշը համարվում է աշխարհի ամենահին պետական դրոշը, որն ունի իր սեփական անվանումը՝ «Դաննեբրոգ»։ Ըստ լեգենդի, դրոշը, 1219 թվականի հունիսի 15-ին իջել է երկնքից, ի պատասխան եպիսկոպոսների աղոթքների, ովքեր խնդրել են Աստծո օգնությունը Էստոնիային հաղթելու համար։
Կատեգորիա:Դանիայի պետական խորհրդանիշեր